Document ID: 31993R1333

ΚΑΝΟΝΙΣΜΟΣ (ΕΟΚ) αριθ. 1333/93 ΤΗΣ ΕΠΙΤΡΟΠΗΣ της 28ης Μαΐου 1993 για τη μείωση των τιμών βάσεως και αγοράς για τα ροδάκινα, τα νεκταρίνια και τα λεμόνια για την περίοδο εμπορίας 1993/94 έπειτα από τις νομισματικές επανευθυγραμμίσεις του Σεπτεμβρίου και Νοεμβρίου 1992 και του Ιανουαρίου και Μαΐου 1993 και της υπέρβασης του καθορισμένου κατωφλίου παρέμβασης για την περίοδο εμπορίας 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου για την κοινή οργάνωση της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 16β παράγραφος 4,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (3), και ιδίως το άρθρο 9 παράγραφος 1,
τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (4), όπως τροποποιήθηκε από τον κανονισμό (ΕΟΚ) αριθ. 784/93 (5), και ιδίως το άρθρο 2,
Εκτιμώντας:
ότι το άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1992 για τη θέσπιση μεταβατικών μέτρων ενόψει της εφαρμογής των προβλεπόμενων στον κανονισμό (ΕΟΚ) αριθ. 3813/92 του Συμβουλίου γεωργονομισματικών διατάξεων (6), καθόρισε αντιστοιχία μεταξύ των διατάξεων του γεωργονομισματικού καθεστώτος που εφαρμόζεται από την 1η Ιανουαρίου 1993 και εκείνο που εφηρμόζετο προηγουμένως-
ότι ο κανονισμός (ΕΟΚ) αριθ. 3824/92 καθόρισε τον κατάλογο των τιμών και των ποσών του τομέα των οπωροκηπευτικών στα οποία εφαρμόζεται ο συντελεστής μείωσης 1,012674, που ορίστηκε με τον κανονισμό (ΕΟΚ) αριθ. 537/93 της Επιτροπής (7), από την αρχή της περιόδου εμπορίας 1993/94, στο πλαίσιο του καθεστώτος αυτόματης κατάργησης νομισματικών αποκλίσεων- ότι το άρθρο 2 του κανονισμού (ΕΟΚ) αριθ. 3824/92 προβλέπει τον προσδιορισμό της μείωσης των τιμών και ποσών που προκύπτουν για κάθε σχετικό τομέα και τον καθορισμό της αξίας αυτών των μειωμένων τιμών και ποσών- ότι οι τιμές βάσης και αγοράς για τα ροδάκινα, νεκταρίνια και λεμόνια για την περίοδο εμπορίας 1993/94 έχουν καθοριστεί από τον κανονισμό (ΕΟΚ) αριθ. 1289/93 του Συμβουλίου (8)-
ότι ο κανονισμός (ΕΟΚ) αριθ. 1289/93 καθόρισε όσον αφορά τα λεμόνια τις τιμές και τα ποσά στα οποία εφαρμόζεται ο συντελεστής μειώσεως 1,013088 από την αρχή της περιόδου εμπορίας 1993/94-
ότι ο κανονισμός (ΕΟΚ) αριθ. 1411/92 της Επιτροπής (9) όρισε σε 280 400 τόνους το κατώφλι παρέμβασης για τα ροδάκινα, σε 62 200 τόνους για τα νεκταρίνια και σε 367 000 τόνους για τα λεμόνια για την περίοδο εμπορίας 1992/93-
ότι, δυνάμει αντιστοίχως του άρθρου 16α παράγραφος 1 του κανονισμού (ΕΟΚ) αριθ. 1035/72 και του άρθρου 2 παράγραφος 1 του κανονισμού (ΕΟΚ) αριθ. 2240/88 του Συμβουλίου της 19ης Ιουλίου 1988 για τον καθορισμό όσον αφορά τα ροδάκινα, τα λεμόνια και τα πορτοκάλια, των κανόνων εφαρμογής του άρθρου 16β του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών (10), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (11), εάν κατά τη διάρκεια της περιόδου εμπορίας, τα ληφθέντα μέτρα παρέμβασης για τα ροδάκινα, τα νεκταρίνια και τα λεμόνια αφορούν ποσότητες που υπερβαίνουν το καθορισμένο κατώφλι παρέμβασης για τα προϊόντα αυτά και για την περίοδο αυτή, οι καθορισμένες τιμές βάσης και αγοράς για τα προϊόντα αυτά για την επόμενη περίοδο εμπορίας μειώνονται κατά 1 % ανά δόση υπέρβασης 23 000 τόνων για τα ροδάκινα, 3 000 τόνων για τα νεκταρίνια και 11 200 τόνων για τα λεμόνια-
ότι, σύμφωνα με τις πληροφορίες που προσκόμισαν τα κράτη μέλη, τα ληφθέντα εντός της Κοινότητας μέτρα παρέμβασης στο πλαίσιο της περιόδου εμπορίας 1992/93 αφορούν 861 699 τόνους για τα ροδάκινα, 348 346 τόνους για τα νεκταρίνια και 402 145 τόνους για τα λεμόνια- ότι, επομένως, η Επιτροπή διαπίστωσε υπέρβαση κατά 581 299 τόνους για τα ροδάκινα, 286 146 τόνους για τα νεκταρίνια και 35 145 τόνους για τα λεμόνια, από το κατώφλι παρέμβασης που είχε οριστεί γι' αυτή την περίοδο εμπορίας-
ότι, από τα ανωτέρω προκύπτει ότι οι τιμές βάσης της αγοράς για τα ροδάκινα, νεκταρίνια και λεμόνια, για την περίοδο εμπορίας 1993/94 που ορίστηκαν με τον κανονισμό (ΕΟΚ) αριθ. 1289/93 πρέπει να μειωθούν κατά 20 % όσον αφορά τα ροδάκινα και τα νεκταρίνια και κατά 3 % όσον αφορά τα λεμόνια- ότι η μείωση αυτή προστίθεται σε εκείνη που προκύπτει από τις νομισματικές επανευθυγραμμίσεις του Σεπτεμβρίου και Νοεμβρίου 1992 και του Ιανουαρίου 1993 για τα ροδάκινα και τα νεκταρίνια και του Σεπτεμβρίου και Νοεμβρίου 1992 και του Ιανουαρίου και Μαΐου 1993 για τα λεμόνια-
ότι η Επιτροπή Διαχειρίσεως Οπωροκηπευτικών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές βάσης και αγοράς για τα ροδάκινα, τα νεκταρίνια και τα λεμόνια για την περίοδο εμπορίας 1993/94 που ορίστηκαν με τον κανονισμό (ΕΟΚ) αριθ. 1289/93 μειώνονται κατά 21 % όσον αφορά τα ροδάκινα και τα νεκταρίνια και κατά 4,25 % όσον αφορά τα λεμόνια και καθορίζονται σύμφωνα με το παράρτημα.
Άρθρο 2
Ο παρών κανονισμός αρχίζει να ισχύει την 1η Ιουνίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαΐου 1993.

Labels: 2
17